recursal/SuperWikiNEXT-32B huggingface dataset:
**মীরসরাই অর্থনৈতিক অঞ্চল** বাংলাদেশের একটি শিল্প অর্থনৈতিক অঞ্চল। এটি চট্টগ্রামের মীরসরাই উপজেলায় অবস্থিত। বর্তমানে এটি নির্মাধীন। এটি ৩০,০০০ একর জমিতে নির্মিত হচ্ছে। এটি ‘বাংলাদেশ অর্থনৈতিক অঞ্চল আইন, ২০১০’ এর অধীনে বাংলাদেশ অর্থনৈতিক অঞ্চল কর্তৃপক্ষ (বেজা) দ্বারা পরিচালিত।

অবস্থান
-------

এই অর্থনৈতিক অঞ্চলটি চট্টগ্রামের মীরসরাই উপজেলার ইছাখালী ইউনিয়নের সাধুর চর, শীল চর, মোশাররফ চর ও পীরের চর এলাকায় অবস্থিত। এটি চট্টগ্রাম থেকে ৬০ কিমি, শাহ আমানত আন্তর্জাতিক বিমানবন্দর থেকে ৭০ কিমি, ঢাকা থেকে ২০০ কিমি এবং সিলেট থেকে ৩৩০ কিমি দূরে অবস্থিত।

ইতিহাস
------

২০১৮ সালের ২৪ জানুয়ারি, বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত ‘বেপজা আন্তর্জাতিক বিনিয়োগ সম্মেলন ২০১৮’ এর মঞ্চ থেকে ভিডিওর মাধ্যমে প্রধানমন্ত্রী শেখ হাসিনা বঙ্গবন্ধু শেখ মুজিব শিল্প নগরে ১১৫০ একর জমিতে ‘বেপজা অর্থনৈতিক অঞ্চল’ এর ভিত্তি ফলক উন্মোচন করেন। পরে বেপজা অর্থনৈতিক অঞ্চলে ভৌত অবকাঠামো নির্মাণের লক্ষ্যে ‘বেপজা অর্থনৈতিক অঞ্চল, মীরসরাই-১ম পর্যায়’ প্রকল্পটি ২০১৮ সালের ১৮ সেপ্টেম্বর এক সভায় অনুমোদিত হয়।

শিল্প প্রতিষ্ঠান
----------------

মীরসরাই অর্থনৈতিক অঞ্চলে ১৪টি বিদেশী এবং স্থানীয় কোম্পানি তাদের কারখানা স্থাপনের জন্য বেপজার সাথে ইজারা চুক্তি করেছে। নভেম্বর ২০২৩ পর্যন্ত চীনের মালিকানাধীন কেপিএসটি সু (বিডি) কোম্পানি লিমিটেড, জাপানের নিপ্পন স্টিল, ম্যাকডোনাল্ড স্টিল, পেইন্টস, সামুদা ফুড ও ম্যারিকো কোম্পানি উৎপাদন শুরু করেছে।

তথ্যসূত্র
---------

1. 1 2  "মীরসরাই শিল্পজোনে কর্মসংস্থান হবে ৩০ লাখ লোকের"। *দৈনিক ইনকিলাব*। ২০১৯-০১-১১। সংগ্রহের তারিখ ২০২২-০৬-২৪।
2. ↑  "Construction work of Mirsarai Economic Zone on in full swing"। *ঢাকা ট্রিবিউন* (ইংরেজি ভাষায়)। সংগ্রহের তারিখ ২০২৩-১০-২১।
3. ↑  "Bangabandhu Sheikh Mujib Shilpa Nagar Master Plan"। *beza.gov.bd* (ইংরেজি ভাষায়)। সংগ্রহের তারিখ ২০২৩-১০-২১।
4. ↑  "অর্থনৈতিক অঞ্চলে জমি বরাদ্দ দেয়া শুরু বেপজার"। *জাগো নিউজ*। সংগ্রহের তারিখ ২০২২-০৬-২৪।
5. 1 2  "Bepza Economic Zone gearing up for production"। *দ্য বিজনেস স্ট্যান্ডার্ড* (ইংরেজি ভাষায়)। সংগ্রহের তারিখ ২০২৩-১০-২১।
6. ↑  বঙ্গবন্ধু শিল্পনগরে উৎপাদিত রপ্তানি পণ্যের প্রথম চালান যাচ্ছে আজ, জাগো নিউজ টুয়েন্টি ফোর ডটকম, ৯ নভেম্বর ২০২৩
**নো নেইম** (ফরাসি: **sans nom**) কানাডার বৃহত্তম খাদ্য খুচরা বিক্রেতা লোব্লা কোম্পানি লিমিটেড দ্বারা বিক্রি করা জেনেরিক মার্কার মুদি এবং গৃহস্থালী পণ্যের একটি লাইন। কানাডা জুড়ে বিভিন্ন দোকানে ও শপিং মলে নো নেইম পণ্য পাওয়া যায়।

শুরু করা
--------

২১ মার্চ ১৯৭৮-এ, লোব্লা কালো এবং হলুদ প্যাকেজিংয়ে ১৬টি জেনেরিক বা অমার্কা আইটেম নিয়ে "নো নেইম" চালু করে। এটি প্রাথমিকভাবে "প্রত্যাহিক কম দামে সাধারণ প্যাকেজিংয়ে মৌলিক পণ্য" হিসাবে প্রচার করা হয়েছিল, নো নেইম জাতীয় মার্কার তুলনায় ১০ থেকে ৪০ শতাংশের মতো সঞ্চয়ের প্রতিশ্রুতি দেয়। অন্টারিও জুড়ে লোব্লাউজ এর ১৩৫টি দোকানে উপলব্ধ করা হয়। প্রথাগত প্যাকেজিংয়ের পরিবর্তে মান ব্যবহার করার ফলে দাম কম রাখা সম্ভব হয় এবং সরবরাহকারীদের কাছ থেকে বড় অর্ডার পাওয়া শুরু করে।

আরো দেখুন
---------

* ইয়েলো প্যাক (মার্কিন যুক্তরাষ্ট্র)
* যুক্তরাজ্যের মূল্যবান মার্কা
* হোয়াইট-লেবেল পণ্য - উত্তর আমেরিকার বাইরে বিক্রি হলে "নো নেইম" এমন পণ্যের ধরন।
* রেপো ম্যান

তথ্যসূত্র
---------

1. ↑  "New! At Loblaws (advertisement)", *Toronto Star*, মার্চ ২১, ১৯৭৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বাহ্যিক লিঙ্ক
-------------

* **কোনো ইউআরএল পাওয়া যায়নি। অনুগ্রহ করে, এখানে একটি ইউআরএল নির্দিষ্ট বা একটি উইকিউপাত্ত যোগ করুন।**

টেমপ্লেট:George Weston Limited
**সালমা ভালগারমা হায়েক জিমেনেস** (স্পেনীয়: Salma Valgarma Hayek Jiménez; জন্ম: ২ সেপ্টেম্বর, ১৯৬৬) একজন মেক্সিকান এবং মার্কিন অভিনেত্রী, পরিচালক, এবং টেলিভিশন ও চলচ্চিত্র প্রযোজক। চলচ্চিত্র জগতে তিনি অভিনেত্রী **সালমা হায়েক** নামেই সমধিক পরিচিত। বেশ কিছু দাতব্য কর্মকাণ্ডের সাথে জড়িত এবং বেশ কিছু মানবিক বিষয়ে গণসচেতনতাবৃদ্ধিমূলক কাজে সোচ্চার। এর মধ্যে আছে নারীর প্রতি সহিংসতা এবং অভিবাসীদের প্রতি বৈষম্য।

হায়েকের সবচেয়ে আলোচিত কাজ হল *ফ্রিদা* চলচ্চিত্রে মেক্সিকীয় চিত্রশিল্পী ফ্রিদা কাহলোর ভূমিকায় অভিনয়। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনিই প্রথম মেক্সিকীয় যিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। নির্বাক চলচ্চিত্র অভিনেত্রী দোলোরেস দেল রিও-এর পর তিনি হলিউডের অন্যতম উল্লেখযোগ্য মেক্সিকীয় ব্যক্তিত্ব। ফার্নাদা মন্টিনিগ্রোর পর তিনি দ্বিতীয় লাতিন আমেরিকান অভিনেত্রী (তৃতীয় জন ছিলেন কাতালিনা সানদিনো মোরিনো) যিনি সেরা অভিনেত্রী বিভাগে অস্কারের জন্য মনোনীত হয়েছিলেন।

তিনি ২০০৪ সালের *দ্য মালদোনাদো মিরাকল* অনুষ্ঠানের জন্য শিশুতোষ/কিশোর/পারিবারিক বিশেষ অনুষ্ঠান পরিচালনা বিভাগে ডেটাইম এমি পুরস্কার অর্জন করেন এবং ২০০৭ সালে এবিসি চ্যানেলের হাস্যরসাত্মক নাট্যধর্মী *আগলি বেটি* ধারাবাহিকে অতিথি চরিত্রে অভিনয় করে হাস্যরসাত্মক ধারাবাহিকে সেরা অতিথি অভিনেত্রী বিভাগে একটি এমি পুরস্কারের মনোনয়ন লাভ করেন। এছাড়া তিনি ২০০৯ থেকে ২০১৩ সাল পর্যন্ত এনবিসি চ্যানেলের হাস্যরসাত্মক ধারাবাহিক *থার্টি রক*-এ অতিথি চরিত্রে অভিনয় করেন।

জুলাই ২০০৭-এ হলিউডের লাতিন সম্প্রদায়ের মধ্যে "লাতিনো পাওয়ার ফিফটি" (Latino Power 50), অর্থাৎ "পঞ্চাশ লাতিনো ক্ষমতাধর" ব্যক্তিত্বের ওপর *দ্য হলিউড রিপোর্টার* পত্রিকা প্রথমবারের মতো একটি জরিপ পরিচালনা করে; জরিপে সালমা হায়েকের অবস্থান ছিলো চতুর্থ। ঐ মাসেই অনুষ্ঠিত আরেকটি জরিপে পুরুষ ও নারী মিলিয়ে ৩,০০০ তারকাব্যক্তিত্বের মধ্যে পরিচালিত এক জরিপে হায়েক "সবচেয়ে যৌন আবেদনময়ী তারকা" নির্বাচিত হন। এই ৬৫% অ্যামেরিকান সালমাকে বর্ণনা করতে "Sexy" (যৌনআবেদনময়ী) শব্দটি ব্যবহার করেন। ২০০৮-এর ডিসেম্বরে *এন্টারটেইনমেন্ট উইকলি* "টেলিভিশনের ২৫ ব্যক্তিত্বসম্পন্ন শিল্পী" তালিকায় হায়েকের অবস্থান ১৭তম বলে ঘোষণা করে।

তথ্যসূত্র
---------

1. ↑  ""Reuters.com.""। ১৬ মে ২০০৬ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০০৯।
2. ↑  Galloway, Stephen (২০০৭-০৭-২৬)। "THR's Latino Power 50"। The Hollywood Reporter। ২০০৭-১০-০১ তারিখে মূল থেকে আর্কাইভ করা। সংগ্রহের তারিখ ২০০৯-০৯-২১।
3. ↑  "Salma Hayek tops sexiest celebs list"। MSNBC। ২০০৭-০৭-১১। ২০০৯-০৩-০১ তারিখে মূল থেকে আর্কাইভ করা। সংগ্রহের তারিখ ২০০৯-০৯-২১।
4. ↑  "Salma Hayek, Ugly Betty | 25 Smartest People in TV"। *Entertainment Weekly*। ২০০৯-০২-১৮ তারিখে মূল থেকে আর্কাইভ করা। সংগ্রহের তারিখ ২০০৯-০৫-১০।

বহিঃসংযোগ
---------


উইকিউক্তিতে ***সালমা হায়েক*** সম্পর্কিত উক্তির সংকলন রয়েছে।

উইকিমিডিয়া কমন্সে **সালমা হায়েক** সংক্রান্ত মিডিয়া রয়েছে।

* ইন্টারনেট মুভি ডেটাবেজে সালমা হায়েক উইকিউপাত্তে এটি সম্পাদনা করুন (ইংরেজি)
* Salma Hayek - টিভি ডট কম
* পিপল ডটকমে hayek Salma Hayek
**রাফায়েল অ্যাডভান্সড ডিফেন্স সিস্টেম লিমিটেড** ( হিব্রু ভাষায়: רפאל - מערכות לחימה מתקדמות בע"מ‎,পূর্বে: **রাফায়েল রণসজ্জা উন্নয়ন কর্তৃপক্ষ),** **রাফেল** বা **রাফায়েল,** (এছাড়াও **রাফায়েল** বা **রফায়েল** নামেও বানান করা হয়ে থাকে); "যুদ্ধোপকরণ উন্নয়ন কর্তৃপক্ষ" এর হিব্রু আদ্যক্ষর -**ר**שות ל**פ**יתוח **א**מצעי **ל**חימה‬ חימה একটি ইসরায়েলি প্রতিরক্ষা প্রযুক্তি কোম্পানি । ইসরায়েলের প্রতিরক্ষা মন্ত্রকের মধ্যে অস্ত্র ও সামরিক প্রযুক্তি বিকাশের জন্য এটি ইসরায়েলের জাতীয় গবেষণা ও উন্নয়ন প্রতিরক্ষা পরীক্ষাগার হিসাবে প্রতিষ্ঠিত হয়েছিল; ২০০২ সালে এটিকে একটি সীমাবদ্ধ সংস্থা হিসাবে অন্তর্ভুক্ত করা হয়। 

রাফায়েল ইজরায়েল প্রতিরক্ষা বাহিনীর জন্য এবং বিদেশে রপ্তানির জন্য অস্ত্র, সামরিক এবং প্রতিরক্ষা প্রযুক্তি বিকাশ এবং উৎপাদন করে থাকে। বর্তমানে এর সমস্ত প্রকল্পসমূহ শ্রেণীবদ্ধ করা হয়েছে।

ইতিহাস
------

 ইসরাইলের সেনা স্পাইক অ্যান্টি-ট্যাঙ্ক মিসাইল লঞ্চারসহ
 পাইথন-৫ (সম্মুখ) এবং শাফির ১ (পিছনের দিক) মিসাইল
 পোপিয়ে স্ট্যান্ডঅফ মিসাইল
ইসরায়েলি মারকাভা এমকে IV প্রধান যুদ্ধের ট্যাঙ্কে রাফায়েলের ট্রফি সক্রিয় সুরক্ষা-ব্যবস্থা "উইন্ডব্রেকার"।
রাফায়েল ১৯৪৮ সালে শ্লোমো গুরের নেতৃত্বে সায়েন্স কর্পস (হিব্রু: חיל המדע নামে প্রতিষ্ঠিত হয়, যা এইচইএমইডি, হিব্রু: חמד) নামে পরিচিত। ১৯৫২ সালে এর নাম পরিবর্তন করে রিসার্চ অ্যান্ড ডিজাইন ডিরেক্টরেট (אגף הפיתוח והתיכנון) রাখা হয়। ১৯৫২ সালে ডেভিড বেন-গুরিয়ন দুটি এজেন্সিতে এইচইএমইডির কার্যক্রম বিভক্ত করার সিদ্ধান্ত নেন। বিশুদ্ধ বৈজ্ঞানিক গবেষণাটি এইচইএমইডি রেখে দেওয়া হয়েছিল, যখন অস্ত্রের বিকাশ নতুন ইএমইটি এজেন্সিতে স্থাপন করা হয়েছিল।

১৯৫৪ সালে বেন-গুরিয়ন ইএমইটির নাম পরিবর্তন করে *রাফায়েল* রাখার সিদ্ধান্ত নেন। ১৯৫৮ সালে *রাফায়েল* নামে এটি পুনর্গঠিত হয়।

১৯৯৫ সালে আইজাক রবিন; আমোস হোরেভকে রাফায়েল বোর্ডের চেয়ারম্যান হতে বলেন, অনেক বছর পর হোরেভ রাফায়েলের উপদেষ্টা কমিটির চেয়ারম্যান হিসেবে দায়িত্ব পালন করেন। হোরেভ ২০০১ সালের জানুয়ারি পর্যন্ত চেয়ারম্যান হিসেবে দায়িত্ব পালন করেন।

তথ্যসূত্র
---------

1. 1 2  "Rafael reports higher profit for 2016 - Globes English"। *Globes*।
2. ↑  "Globes Dun's 100 - Rafael Advanced Defense Systems Ltd."। ২০১৩-০৫-১৪ তারিখে মূল থেকে আর্কাইভ করা।
3. ↑  The bomb is the basement, page 43
4. ↑  The bomb is the basement, page 113
5. ↑  Merdor, Monaya M. (১৯৮২)। "Science Corps (Hemed)"। *IDF in Its Corps: Army and Security Encyclopedia* (হিব্রু ভাষায়)। Volume 17। Revivim Publishing। পৃষ্ঠা 17–19।
6. 1 2  "Amos Horev"। MIT Enterprise Forum। জানুয়ারি ১, ২০০১। ২০১১-০৭-২১ তারিখে মূল থেকে আর্কাইভ করা। সংগ্রহের তারিখ জুন ১৭, ২০১০।
**জেমস লিও ফার্গুসন** সাধারণত **নানকা** ডাকনামে পরিচিত একজন বাংলাদেশী রাজনীতিবিদ, চা শিল্পপতি এবং মুক্তিযোদ্ধা। তিনি লোভাছড়া চা বাগানের মালিক। ফার্গুসন বাংলাদেশের স্বাধীনতার পর জনপ্রতিনিধি হিসেবে নির্বাচিত হন। ১৯৭৬ থেকে ১৯৯৩ সাল পর্যন্ত ১৭ বছর ধরে তিনি সিলেটের কানাইঘাট উপজেলার লক্ষ্মীপ্রাসাদ ইউনিয়নের চেয়ারম্যান ছিলেন।

পটভূমি
------

ফার্গুসনের জন্ম সিলেটের কানাইঘাটে। তিনি একজন ইঙ্গ-ভারতীয়। তার পূর্বপুরুষরা স্কটল্যান্ডের বাসিন্দা। তার প্রপিতামহ ডোনাল্ড ফার্গুসন প্রথম বিশ্বযুদ্ধে লড়েছিলেন। তার দাদা জেমস আর্থার ফার্গুসনও ব্রিটিশ সেনাবাহিনীতে যোগ দেন এবং দ্বিতীয় বিশ্বযুদ্ধে অংশ নেন। দ্বিতীয় বিশ্বযুদ্ধের পর আর্থার ফার্গুসন সেনাবাহিনী থেকে অবসর নেন এবং ভারতের ইসাবেলা চা বাগানে চাকরি নেন। লিও ফার্গুসনের মা জুন ফার্গুসন লোভাছড়া চা বাগানের ব্যবস্থাপক হন। তৎকালীন ভারতীয় উপমহাদেশে তিনিই প্রথম মহিলা চা বাগান ব্যবস্থাপক। পরে তারা চা বাগানটি কিনে নেয়।

শিক্ষা
------

ফার্গুসন কুমিল্লা ক্যাডেট কলেজে অধ্যয়ন করেন এবং ১৯৭১ সালে স্নাতক হন। ওই বছরের এপ্রিলের শেষ দিকে কুমিল্লা থেকে পালিয়ে সিলেটে আসেন।

মুক্তিযুদ্ধে অংশগ্রহণ
---------------------

বাংলাদেশের মুক্তিযুদ্ধের সেক্টর দেখানো মানচিত্র
লোভাছড়ায় ফিরে আসার পর ফার্গুসন তার মায়ের অনুমতি নিয়ে ভারতে প্রবেশ করেন। তিনি সামরিক প্রশিক্ষণ গ্রহণ করেন এবং বাংলাদেশের মুক্তিযুদ্ধে যোগ দেন। হয়তো তার শিরায় শিরায় বয়ে চলা সৈনিকের রক্ত তাকে মুক্তিযুদ্ধে যোগ দিতে উৎসাহিত করেছিল। তার মতে,

> আমি এই দেশে জন্মগ্রহণ করেছি। আমি এই জমির জন্য লড়াই করেছি। আমার মা আমাকে অনুপ্রাণিত করেছিলেন। আমি উপ-সেক্টর ৫ এর অধীনে আগস্ট থেকে লড়াই করেছি। আমি একজন স্কটসম্যান ছিলাম এবং আমার সঙ্গীরা আমাকে ভালবাসতেন। তারা আমার পূর্বপুরুষদের যুদ্ধের অভিজ্ঞতা থেকে অনুপ্রাণিত হয়েছিলেন।
> 
>

ব্যক্তিগত জীবন
--------------

লিও ১৯৮২ সালে কুইনলা নামে একজন খাসি মহিলাকে বিয়ে করেছিলেন। তাদের দুই পুত্র আছে। তার স্ত্রী ও পুত্ররা যুক্তরাজ্যের লন্ডনে থাকেন। জনপ্রতিনিধি হিসেবে তিনি কানাইঘাটে থাকেন। ফার্গুসন তার চা বাগানে নীরবে বাংলাদেশের বিজয় দিবস উদযাপন করেন।

তথ্যসূত্র
---------

1. ↑  সুখী দেশের জন্য প্রাণপণ যুদ্ধ করতে হবে। *প্রথম আলো*। ১৭ ডিসেম্বর ২০১৬। সংগ্রহের তারিখ ৮ মে ২০২০।
2. ↑  ফাহমিদা, লুমা (২৪ নভেম্বর ২০১৮)। রূপকথার রাজ্যে। *প্রথম আলো*। সংগ্রহের তারিখ ৮ মে ২০২০।
3. ↑  লিটন, দেবব্রত চৌধুরী (২২ এপ্রিল ২০১৬)। কানাইঘাটে চেয়ারম্যান প্রার্থী স্কটিশ বংশোদ্ভূত লিও ফারগুসন নানকা। *SylhetToday24*। সংগ্রহের তারিখ ৮ মে ২০২০।
4. 1 2 3 4  মেহেদী, উজ্জ্বল (১১ ডিসেম্বর ২০১৬)। "'I fought for this land'" ['আমি এই জমিনের জন্য লড়েছি']। *প্রথম আলো* (ইংরেজি ভাষায়)। সংগ্রহের তারিখ ৮ মে ২০২০।
**গালুয়া পাকা মসজিদ** বরিশাল বিভাগের ঝালকাঠি জেলার রাজাপুর উপজেলায় অবস্থিত।এই মসজিদটি ভান্ডারিয়া-রাজাপুর মহাসড়কের গালুয়া বাজার এলাকা থেকে এক কিলোমিটার পূর্বে দুর্গাপুর গ্রামে অবস্থিত।

মসজিদের ইতিহাস
--------------

লোকমুখে জানা যায় মাহমুদ খান আকন(মামুজি) নামক এক ধর্মপ্রান ব্যক্তি এই মসজিদ নির্মাণ করেন।ধারণা করা হয় বাংলা ১১২২ সালে এটি বানানো হয়েছিল।মসজিদের কাছে একটি শিলালিপি পাওয়া যায় এবং তা থেকে এর নির্মাণকাল সম্পর্কে ধারণা করা হয়।লোকমুখে একটি কথা প্রচলিত রয়েছে তা হলো যখন এই মসজিদের সংস্কারকাজে হাত দেওয়ার জন্য ঝোপ-ঝাড় পরিষ্কার করা হচ্ছিলো তখন বড় বড় বিষধর সাপ এর থেকে বেড়িয়ে এসেছিল পরে স্থানীয় হুজুরের কথামত একটি অংশ খুলে দেওয়া হলে সাপগুলো ওই স্থান ত্যাগ করে।

এই মসজিদটি গালুয়া বাজার থেকে এক কিলোমিটার পূর্ব দিকে বড়বাড়ি সংলগ্ন অবস্থিত। মসজিদটি প্রায় তিনশত বছর আগের নির্মিত। মাহমুদজান আকন্দ নামে একজন স্থানীয় প্রভাবশালী ধর্মপ্রাণ মুসলমান বাংলা ১১২২ সালে এটি নির্মাণ করেন। একটি পরিত্যাক্ত শিলাখন্ডে এর তৈরি সাল পাওয়া যায়।এর বাজু বেশ প্রশস্ত। এ মসজিদটি টালি ইটের তৈরি। বর্তমানে মসজিদটি সংস্করণ করা হয়েছে বলে এর ইটগুলো বর্তমানে দেখা যায় না।

স্বাধীনতার প্রাক্কালে মসজিদটি ভেঙ্গে পড়ার  উপক্রম হলে স্থানীয় এক সমাজ হিতৈষীর প্রচেস্টায় এ মসজিদটি সংস্কার করা হয়। মসজিদটির সামনে বারান্দার অংশ বর্ধিত করা হয়েছে। ১৯৯৯ সালে বাংলাদেশ সরকার এ মসজিদটি প্রত্নতত্ত বিভাগের আওতায়  নিয়ে আসে।  সে কারণে সরকার থেকে অর্থ বরাদ্দ হয়ে মসজিদটির সংস্কার  কাজ করা হয়।

আরও দেখুন
---------

* বাংলাদেশের মসজিদের তালিকা
* বরিশাল বিভাগের মসজিদের তালিকা

তথ্যসূত্র
---------

1. ↑  "গালুয়া পাকা মসজিদের ইতিহাস"। ২৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৬।

উইকিমিডিয়া কমন্সে **গালুয়া পাকা মসজিদ** সংক্রান্ত মিডিয়া রয়েছে।

| * দে
* স
বরিশাল বিভাগের প্রত্নতাত্ত্বিক স্থান |
| --- |
| বরিশাল জেলা | 
* নসরত গাজীর মসজিদ
* কসবা মসজিদ
* সরকার মঠ
* কমলাপুর মসজিদ
* উত্তর কড়াপুর মিয়া বাড়ি মসজিদ
* কালেক্টরেট ভবন
* কাজী বাড়ি জামে মসজিদ
* লাকুটিয়া জমিদার বাড়ি

 |
| বরগুনা জেলা | 
* বিবি চিনি মসজিদ

 |
| পটুয়াখালী জেলা | 
* শ্রীরামপুর মসজিদ
* আমিরউল্লাহ মুন্সি বাড়ী জামে মসজিদ
* কাছিছিরা জামে মসজিদ
* শিকদার বাড়ি জামে মসজিদ
* দ্বিতল ছাদবিশিষ্ট সমাধি
* প্রাচীনপুল, পটুয়াখালী
* মসজিদ বাড়িয়া শাহী জামে মসজিদ

 |
| ঝালকাঠি জেলা | 
* কীর্ত্তিপাশা জমিদার বাড়ি
* গালুয়া পাকা মসজিদ
* খানবাড়ি পুরাতন জামে মসজিদ
* এ.কে.এম. ফজলুল হকের জন্মস্থান (সাতুরিয়া জমিদার বাড়ি)
* সিদ্ধকাঠী জমিদার বাড়ি
* ডহরশংকর হাওলাদারবাড়ি জামে মসজিদ কমপ্লেক্স
* প্রাচীন জামে মসজিদ

 |
| পিরোজপুর জেলা | 
* মোমিন মসজিদ

 |
| 
* কমন্স
* বিষয়শ্রেণী
* প্রবেশদ্বার

 |
মাদ্রিদ চিড়িয়াখানায় একটি সাদা বাঘ
(ভিডিও) জাপানের একটি চিড়িয়াখানায় সাদা বাঘ
**সাদা বাঘ** হল একধরনের বেঙ্গল টাইগার যার শরীরের বর্ণ সাদা। এই ধরনের বাঘ ভারতের আসাম, বিহার এবং অন্যান্য কিছু রাজ্যে মাঝেমধ্যে দেখা যায়। 
সাদা বাঘ বা ধোলাই বাঘ বাংলার বাঘের একটি রঙ্গক রূপ। এটি সুন্দরবন অঞ্চলের মধ্য প্রদেশ, আসাম, পশ্চিমবঙ্গ এবং বিহারের সময়কালে বিশেষ করে বন্যায় সুন্দরবন অঞ্চলে এবং বিশেষ করে পূর্ব রাজ্য রেওয়াতে দেখা যেত। এ ধরনের বাঘের মধ্যে রয়েছে বাঙালি বাঘের মত কালো দাগ, তবে দু একটি সাদা বাঘ কাছাকাছি এমন কোট বহন করে।

বৈশিষ্ট্য
---------

সাদা রয়েল বেঙ্গল বাঘ তাদের শরীরের রঙের কারণে বৈশিষ্টপূর্ণ। 

সাদা বাঘ
এই জাতের বাঘের বৈজ্ঞানিক নাম Panthera tigris tigris (যেহেতু এরা বেঙ্গল টাইগার এর বর্ণসংকর) তাদের শরীরের সাদা লোমের কারণ ফিওমেলানিনের অনুপস্থিতি। এটির উপস্থিতির কারণে অন্যান্য রয়েল বেঙ্গল বাঘের লোম সাধারণত কমলা বা বাদামি রঙের হয়ে থাকে। অন্যান্য রয়েল বেঙ্গল বাঘের সাথে তুলনা করলে দেখা যায় যে, সাদা বাঘ তুলনামূলকভাবে দ্রুত বৃদ্ধি পায় এবং তাদের ওজনও হয় বেশি। জন্মের সময়ও তারা তুলনামূলকভাবে কিছুটা বড় থাকে। ২-৩ বছর বয়সে সাদা বাঘ প্রাপ্ত বয়স্ক হয়ে থাকে। সাদা পুরুষ বাঘ সাধারণত ওজনে ২০০ থেকে ২৬০ কেজি এবং দৈর্ঘ্যে ৩ মিটার পর্যন্ত হয়ে থাকে। জেব্রার মত সাধা বাঘেরও সাদা-কালো দাগগুলো আঙুলের ছাপের মত অনন্য হয়ে থাকে; একটি বাঘের নকশার সাথে অন্য কোন বাঘের মিল খুজে পাওয়া যায় না। একটা সাদা বাঘ জন্মের জন্য মা ও বাবা উভয় বাঘকেই সাদা রঙের হএ হবে। ১০০০০ বাঘ জন্মের ক্ষেত্রে কেবল একটি বাঘ প্রাকৃতিকভাবে সাদা রঙের হয়ে থাকে। বর্তমানে বিশ্বে কয়েক শত সাদা বাঘের অস্তিত্বের খবর জানা গেছে, যার মধ্যে প্রায় একশটি রয়েছে ভারতে। তবে সাদা বাঘের সংখ্যা ধীরে ধীরে বাড়ছে। ভারতের উরিষ্যা রাজ্যের নন্দনকানন চিড়িয়াখানায় ৩৪টি সাদা বাঘ রয়েছে। এখানে জন্ম হওয়া বেশ কয়েকটি সাদা বাঘ ভারতের অন্যান্য চিড়িয়াখানা এবং বিভিন্ন দেশে পাঠানো হয়েছে।

সাদা রঙের লোমের কারণে এধরনের বাঘ বেশ জনপ্রিয়। সাদা রঙের সাইবারিয়ান বাঘের অস্তিত্ব বৈজ্ঞানিকভাবে প্রতিষ্ঠিত নয়, যদিও বিভিন্ন সময় সাইবেরিয়া অঞ্চলে সাদা বাঘ দেখার খবর পাওয়া গেছে।

সাদা বাঘ

ডোরাকাটাযুক্ত সাদা বাঘ
----------------------

অধিকাংশ সাদা বাঘই এরকম, ও এদের ডোরাকাটা দাগ থাকে। এরা এলবিনো নয়। এক বিশেষ জিন মিউটেশন এর কারণে বাঘেদের লোম সাদা হয়। কিন্তু চামড়াতে ডোড়াকাটা দাগ থেকেই যায়।

ডোরাহীন সাদা বাঘ
----------------

কিছু সাদা বাঘ ডোরাহীন হয়। এদের কে Snow white Tiger ও বলা হয়। ধারণা করা হয়, এই বাঘ গুলো এলবিনো, আর এদের চামড়াই সাদা, তাই এদের ডোরাকাটা দাগ থাকে না।

মজার তথ্য
---------

বাঘ দের ডোরাকাটা দাগ এদের চামড়ার মধ্যেই থাকে। তাই একটা সুস্থ বাঘ এর সব লোম চেছে ফেললেও এর ডোরাকাটা দাগ থেকেই যায়।

তথ্যসূত্র
---------

1. ↑  McDougal, C. (1977) *The Face of the Tiger*. Rivington Books and André Deutsch, London.

বহিঃসংযোগ
---------


উইকিমিডিয়া কমন্সে **সাদা বাঘ** সংক্রান্ত মিডিয়া রয়েছে।

* Tigerlink.org
* White Tigers (with genealogy charts)
* White tigers  ওয়েব্যাক মেশিনে আর্কাইভকৃত ৭ মে ২০১৮ তারিখে
* Indian Tigers Welfare Society
* White Bengal Tiger
* White Tiger Picture  ওয়েব্যাক মেশিনে আর্কাইভকৃত ১ ফেব্রুয়ারি ২০১৪ তারিখে
**ভুবন শান্তি ১০০ ফুট সিংহ শয্যা গৌতম বুদ্ধ মূর্তি** বাংলাদেশের কক্সবাজারের রামুতে আবস্থিত এশিয়ার সর্বৃহৎ বুদ্ধ মূর্তি। ২০০৬ সালে ব্যক্তিগত উদ্যোগে সোনালি রঙের ১০০ ফুট (৩০ মি) দৈর্ঘ্যর এবং ৬০ ফুট (১৮ মি) উচ্চতার মূর্তিটির নির্মাণকাজ শুরু করেন শ্রীমৎ করুণাশ্রীভিক্ষু। ২০০৯ সালে এর নির্মাণকাজ শেষ হয়। পূর্বে ২০০২ সালে প্রায় দুই একর জায়গায় বিমুক্তি বিদর্শন ভাবনা কেন্দ্র বৌদ্ধবিহারটি প্রতিষ্ঠা করা হয়। মিয়ানমারের কারিগর থোয়াইংছি রাখাইন বৌদ্ধমূর্তিটি তৈরি করেন। মূর্তিটি মির্মাণে প্রায় কোটি টাকা ব্যয় হয়। প্রতিবছর শ্রীলঙ্কা, বার্মা, চীন, জাপান, থাইল্যান্ড, নেপাল, ভুটান, ভিয়েতনাম, কম্বোডিয়াসহ বৌদ্ধ ধর্মাবলম্বী দেশ থেকে মোকজন এটি দর্শনে এখানে আসেন।

আবস্থান
-------

মূর্তিটি রামু উপজেলার জোয়ারিয়ানালা ইউনিয়নের উত্তর মিঠাছড়ি বড়ুয়া পাড়ায় বিমুক্তি বিদর্শন ভাবনা কেন্দ্র বৌদ্ধবিহারের অভ্যন্তরে আবস্থিত।

চিত্রশালা
---------

* 
* ২০২৩ সালে২০২৩ সালে

তথ্যসূত্র
---------

1. ↑  "রামুতে ১০০ ফুট সিংহ শয্যা বুদ্ধ মূর্তি পরিদর্শন করলেন মার্কিন রাষ্ট্রদূত"। ukhiyanews। ৩ মার্চ ২০২১। সংগ্রহের তারিখ ১৬ অক্টোবর ২০২৩।
2. 1 2  গুপ্ত, সুমন্ত (১৫ জানুয়ারি ২০১৯)। "রামু বৌদ্ধবিহারে"। দৈনিক যুগান্তর। সংগ্রহের তারিখ ১৬ অক্টোবর ২০২৩।
3. 1 2  "সিংহ শয্যার গৌতম বৌদ্ধের সোনারাঙা মূর্তি"। padmatimes24। ১৮ জানুয়ারি ২০২৩। সংগ্রহের তারিখ ১৬ অক্টোবর ২০২৩।
**প্রতীপ মুন্সী** ছিলেন বিংশ শতাব্দীর একজন প্রতিষ্ঠিত মাদার অফ পার্ল শিল্পী। বিংশ শতাব্দীর মাঝামাঝি থেকে শেষ ভাগে তাঁর কাকা অনুকূল চরণ মুন্সী প্রবর্তিত অতি নতুন ভারতীয় মাদার অফ পার্ল শিল্প-এর ক্ষেত্রে যে দু'জন শিল্পী তৎকালীন শিল্পজগতে বিশেষ সারা ফেলেছিলেন, তাঁরা হলেন প্রতীপ মুন্সী ও তাঁর জ্ঞাতিভ্রাতা মনু মুন্সী। তিনি কলকাতার বিখ্যাত মুন্সী পরিবারের মুর্শিদাবাদ শাখার সদস্য ছিলেন। চিরকুমার এই শিল্পী আমৃত্যু ছিলেন মুর্শিদাবাদ জেলার জগতাই গ্রামের বাসিন্দা। তাঁর মৃত্যুর পরে তাঁর জীবনের খণ্ডচিত্র অঙ্কন করেছেন প্রখ্যাত গবেষক ও লেখক শান্তনু ঘোষ, তাঁর 'মুন্সিয়ানায় চল্লিশ পুরুষ' বইতে।

শিল্পশিক্ষা
-----------

মূল নিবন্ধ: অনুকূল চরণ মুন্সী
বাংলা তথা ভারতীয় মাদার অফ পার্ল শিল্পের অগ্রদূত শিল্পী অনুকূল চরণ মুন্সী তাঁদের চৌগাছি'র জমিদার বাড়িতে 'মাদার অফ পার্ল ফ্যাক্টরি' নামে এক কারখানা প্রতিষ্ঠা করে সেখানে বেশ কিছু কর্মচারীকে সঙ্গে নিয়ে মাদার অফ পার্ল শিল্পের চর্চা করতে শুরু করলে তিনি তাঁর দুই পুত্র অন্নদা মুন্সী ও মনু মুন্সী-কে মাদার অফ পার্ল শিল্পের পাঠ দিতে শুরু করেন। তখন তাঁর ভাইপো প্রতীপেরও ডাক আসে এই বিশেষ শিল্পচর্চায় সামিল হবার জন্যে। কাকা'র আদেশ মতো তিনিও তাঁর দুই জ্ঞাতিভাইয়ের সঙ্গে এই শিল্পের পাঠ নিতে শুরু করেন।

পরবর্তীতে, অন্নদা ভারতীয় বিজ্ঞাপন শিল্পের কিংবদন্তী শিল্পী হয়ে ওঠেন। আর, অন্যদিকে মনু ও প্রতীপ তাঁদের গুরু অনুকূল চরণ মুন্সী'র দেখানো পথেই হাঁটতে শুরু করেন এবং নিজ নিজ ক্ষেত্রে যথেষ্ট খ্যাতি অর্জন করেন।

উল্লেখযোগ্য শিল্পকর্ম
---------------------

মুন্সী'র উল্লেখযোগ্য শিল্পকর্মগুলির মধ্যে অন্যতম হলো 'সমাধিস্থ বুদ্ধ' যা বাংলার শিল্পের আকাশে আলোড়ন সৃষ্টিকারী এক শিল্পকর্ম হিসেবে বিবেচিত হয়ে থাকে। কথিত আছে যে এই কাজটি করার সময়, তিনি বহু বিনিদ্র রজনী যাপন করেছেন শুধু এই চিন্তা করে যে বোধি লাভের পরে বুদ্ধর চোখ দুটি কেমন দেখতে হবে। 

তাঁর আরও কয়েকটি কালজয়ী মাদার অফ পার্ল শিল্পগুলির মধ্যে অন্যতম হলো 'ভগবান শ্রীকৃষ্ণ' এবং 'সিদ্ধিদাতা গণেশ'।

তথ্যসূত্র
---------

1. 1 2 3  শান্তনু ঘোষ। "মুন্সিয়ানায় চল্লিশ পুরুষ" প্রকাশক: দে'স পাবলিশিং
2. 1 2  Arthive। "প্রতীপ মুন্সী (ইংরেজিতে)" প্রকাশক: Arthive
**ত্বষ্টা** (সংস্কৃত: त्वष्ट्र) হল একজন বৈদিক দেবতা এবং আদিত্যদের একজন। হরিবংশের মতো হিন্দুধর্মের পরবর্তী সাহিত্যেও তার উল্লেখ আছে। ত্বষ্টাকে বিশ্বকর্মা নামে অন্য দেবতার সাথে চিহ্নিত করা হয়।

ত্বষ্টা কে একজন দক্ষ কারিগর হিসাবে বলা হয় যিনি ইন্দ্রের বজ্র, বৃহস্পতির কুঠার এবং ঐশ্বরিক খাদ্য ও পানীয়ের জন্য কাপ সহ অনেক সরঞ্জাম তৈরি করেছিলেন। তাকে রূপের স্রষ্টা বলা হয়, এবং প্রায়শই তাকে জীবিত প্রাণী ও গর্ভের কারিগর বলা হয়। এছাড়াও তিনি সার্বজনীন পিতা হিসেবে বিবেচিত হন এবং তার কন্যা সরণ্যুর মাধ্যমে মানুষের পূর্বপুরুষ হিসেবে বিবেচিত হন। তিনি বৃহস্পতির পিতা এবং সম্ভবত ইন্দ্রের পিতাও। তিনি ধাতব কুড়াল চালান, এবং দুটি পতিত উপসাগর দ্বারা টানা একটি রথে চড়েন।

তিনি সোমের রক্ষক, এবং তার পুত্র বিশ্বরূপ গরুর রক্ষক। ইন্দ্রের তার সম্ভাব্য পিতা ত্বষ্টার সাথে বিরোধ রয়েছে, তার সাথে ত্বষ্টার সোম চুরি করা এবং বিশ্বরূপার গবাদি পশু অধিকার করার চেষ্টা করা হয়েছে। দ্বন্দ্বে ইন্দ্র ধারাবাহিকভাবে বিজয়ী, এবং ত্বাষ্ট্র ইন্দ্রকে ভয় করার জন্য বলা হয়েছে। তৈত্তিরীয় সংহিতা ও ব্রাহ্মণে, বিশ্বরূপ ইন্দ্র কর্তৃক নিহত হয়, এবং তাই ত্বষ্টা ইন্দ্রকে তার সোমযজ্ঞে যোগদানের অনুমতি দেয় না। তবে ইন্দ্র তার শক্তি দিয়ে সোম চুরি করে পান করেন। তার পুত্র বিশ্বরূপের হত্যার প্রতিশোধ নেওয়ার জন্য, ত্বষ্টা বৃত্র নামে এক রাক্ষস তৈরি করেন। তবে তার অস্তিত্ব কামনা করার সময়, ত্বষ্টা তার মন্ত্রে ভুল উচ্চারণ করেন, যা ইন্দ্রকে বৃত্রকে পরাজিত করতে দেয়।

ত্বষ্টা অন্যান্য অনেক দেবতার সাথে যুক্ত, যেমন- পূষা,  সাবিত্র, ধাত্র, প্রজাপতি ও বিশ্বকর্মা।

তথ্যসূত্র
---------

1. ↑  Dalal, Roshen (২০১৪-০৪-১৫)। *The Vedas: An Introduction to Hinduism's Sacred Texts* (ইংরেজি ভাষায়)। Penguin UK। আইএসবিএন 978-81-8475-763-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5 6  Macdonell, Arthur Anthony (১৮৯৭)। "Abstract Gods"। Bühler, G.। *Vedic Mythology*। *Encyclopedia of Indo-Aryan Research*। Oxford University Press। পৃষ্ঠা 116–118। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  De Witt Griswold, Harvey; Farquhar, J. N. (১৯২৩)। *The Religion of the Rigveda*। Oxford University Press। পৃষ্ঠা 276। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  Stephanie Jamison (২০১৫)। *The Rigveda –– Earliest Religious Poetry of India*। Oxford University Press। পৃষ্ঠা 51। আইএসবিএন 978-0190633394। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Jamison ও Brereton 2014, পৃ. 1090।
6. ↑  Jamison ও Brereton 2014, পৃ. 837।
7. ↑  Jamison, S. W.; Witzel, M. (১৯৯২)। "Vedic Hinduism" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* www.viswakarmas.com
**নিরুপমা দেবী** (১৮৯৫ ― ১৯৮৪) ছিলেন কোচবিহার রাজপরিবারের মহারানী, কবি ও গান্ধীবাদী সমাজকর্মী।

প্রথম জীবন
----------

উত্তরপ্রদেশের হোসেংগাবাদে জন্মগ্রহণ করেন নিরুপমা, পিতা মতিলাল গুপ্ত সিভিল সার্ভেন্ট ছিলেন। মাতার কাছে কাব্য ও সাহিত্যের অনুরাগ প্রাপ্তা নিরুপমা দেবীর বিবাহ হয় কোচবিহার রাজপরিবারে, সেখানে তিনি সচিত্র আকারে 'পরিচারিকা' পত্রিকা বের করেন, যা কোচবিহার জেলার প্রথম সাহিত্য পত্রিকা। ১৯২৩ - ১৯৩১ সেই পত্রিকা সম্পাদনা করেছেন রানী নিরুপমা দেবী।

সাহিত্যচর্চা ও রাবিন্দ্রীক সান্নিধ্য
------------------------------------

বিশের দশকে শান্তিনিকেতনে পড়াশোনা ও শিক্ষকতা করেছেন তখন থেকেই বাংলা সাহিত্য ও কবিতার প্রতি গভীর অনুরাগ। বিশ্বকবি রবীন্দ্রনাথ ঠাকুরের বেশ কিছু ছোটগল্পের নাট্যরূপ দেন। কোচবিহার রাজবাড়িতে প্রতিভাময়ী নিরুপমা দেবীর সাহিত্যচর্চার মূল্যায়ন হয়নি। নানা কারণে প্রথম স্বামীর সংগে সম্পর্ক ত্যাগ করতে বাধ্য হন তিনি। রবীন্দ্রনাথের তত্বাবধানে তার পূন:বিবাহ হয় স্বাধীনতা সংগ্রামী, গান্ধীবাদী সমাজকর্মী ভূদান আন্দোলনের নেতা শিশিরকুমার সেন এর সাথে। তার রচিত কবিতার সমষ্টি 'ধুপ' (১৩২৫ বংগাব্দ)। অন্যতম গ্রন্থ 'গোধুলি' প্রকাশিত হয় ১৩৩৫ বংগাব্দে।

সামাজিক আন্দোলন
---------------

চল্লিশের দশকে মহাত্মা গাঁধীর সান্নিধ্যে আসেন তিনি। স্বামী শিশির সেনের সাথেই গান্ধী অনুপ্রাণিত সর্বোদয় সেবার কাজে আত্মনিয়োগ করেছিলেন। কংগ্রেস সাহিত্য সংঘে যোগদান ১৯৪৩ সালে এবং সংঘ পরিচালিত 'অভ্যুদয়' গীতিনাট্যের কাহিনীসূত্র গানের মালায় ছন্দিত করার দায়িত্ব নেন। ১৯৪২ এর ভারত ছাড়ো আন্দোলনে ডায়মন্ডহারবার খাদি মন্দিরের অধিকাংশ কর্মী কারারুদ্ধ হলে তিনি স্বামীর সাথে এসে সেখানকার মধুসূদনপুর আশ্রমের কাজ চালিয়ে নিয়ে যান। ১৯৪৩ সালের ভয়াবহ দুর্ভিক্ষে ঐ অঞ্চলের দুর্গতদের মধ্যে সেবাকাজ চালান। পরবর্তীকালে নদিয়া জেলার সাহেবনগরে বসবাস করতে থাকেন ও গঠনমূলক কাজের নিমিত্ত কস্তুরবা ট্রেনিং কলেজ, পল্লী অনাথ আশ্রম চালু করেছিলেন।

তথ্যসূত্র
---------

1. 1 2  সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান (দ্বিতীয় খন্ড)*। কলকাতা: সাহিত্য সংসদ। পৃষ্ঠা ২৬৫–২৬৬। আইএসবিএন 81-85626-65-0।
2. ↑  বংগের মহিলা কবি, যোগেন্দ্র নাথ গুপ্ত (১৯৩০)। *শ্রীযুক্তা নিরুপমা দেবী*। কলকাতা।
দ্বিতীয় হাসান গল্ফ ট্রফি নিবন্ধের সাথে বিভ্রান্ত হবেন না।

**দ্বিতীয় হাসান ট্রফি** (অফিসিয়াল নাম: *Coupe internationale Hassan II de football*) একটি পুরুষদের আমন্ত্রণমূলক আন্তর্জাতিক ফুটবল প্রতিযোগিতা যা রয়্যাল মরোক্কান ফুটবল ফেডারেশন কর্তৃক পরিচালিত হত। এটি ১৯৯৮ ফিফা বিশ্বকাপ ও উয়েফা ইউরো ২০০০ প্রতিযোগিতার প্রস্তুতিমূলক প্রতিযোগিতা হিসেবে পরিচিত হয়েছিল।

সারসংক্ষেপ
----------

1996, 1998 এবং 2000 সালে তিনটি সংস্করণ হয়েছিল। মরক্কোর জাতীয় দল তাদের পছন্দের অসংখ্য আমন্ত্রিত জাতীয় দলের সাথে চারটি টুর্নামেন্টের প্রতিটিতে প্রতিদ্বন্দ্বিতা করেছিল এবং ১৯৯৬ সালে প্রথম সংস্করণের জন্য তারা ১৯৯৬-এর ইউরোপীয় চ্যাম্পিয়ন জার্মানি আমন্ত্রণ জানানোর চেষ্টা করেছিল, কিন্তু তারা অংশগ্রহণ করতে অস্বীকার করে, তাই তারা পরিবর্তে রানার্স-আপ চেক প্রজাতন্ত্রকে আমন্ত্রণ জানায়। প্রথম সংস্করণের চারটি অংশগ্রহণকারী ছিল নাইজেরিয়া, ১৯৯৬ সালের ইউরো ফাইনালিস্ট চেক প্রজাতন্ত্র, সদ্য স্বাধীন ক্রোয়েশিয়া এবং স্বাগতিক মরক্কো। এবং উদ্বোধনী টুর্নামেন্ট ১-১ ড্র করার পর পেনাল্টি শুট-আউটে চেক প্রজাতন্ত্রের বিপক্ষে জয়লাভ করে ক্রোয়েশিয়া জিতেছিল। ক্রোয়েশিয়া দলে যে অন্তত ৬ জন খেলোয়াড় ফাইনাল শুরু করেছিল তারা দুই বছর পরে ১৯৯৮ বিশ্বকাপে ব্রোঞ্জ অর্জন করবে।

ফলাফল
-----

| বছর | চ্যাম্পিয়ন | রানার্স-আপ | তৃতীয় স্থান | চতুর্থ স্থান |
| --- | --- | --- | --- | --- |
| ১৯৯৬ |  ক্রোয়েশিয়া |  চেক প্রজাতন্ত্র |  মরক্কো |  নাইজেরিয়া |
| ১৯৯৮ |  ফ্রান্স |  ইংল্যান্ড |  মরক্কো |  বেলজিয়াম |
| ২০০০ |  ফ্রান্স |  মরক্কো |  জাপান |  জ্যামাইকা |

সর্বাধিক গোলদাতা
----------------

তথ্যসূত্র
---------

1. ↑  "King Hassan II Tournament – Overview"। *RSSSF*। সংগ্রহের তারিখ ৩ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ক্রোধবশা** (সংস্কৃত: क्रोधवशा, আইএএসটি: **Krodhavaśā**) বা **ক্রোধা** হিন্দু গ্রন্থে ঋষি কশ্যপের  সহধর্মিণী। তাকে সুরভীর মাতা বলেও বর্ণনা করা হয়েছে, এবং রামায়ণে দক্ষের কন্যা। তিনি ক্রোধবশ নামে পরিচিত অসুরদের একটি শ্রেণীর মাতা। কিংবদন্তি অনুসারে, তার স্বল্প-মেজাজ স্বভাবের কারণে, তার জন্মগ্রহণকারী শিশুরা হিংস্র পশু, পাখি ও মাছ এবং ধারালো দাঁতযুক্ত সমস্ত প্রজাতি হিসাবে বিবেচিত হয়।

কিছু গ্রন্থে ক্রোধবশার দশজন কন্যার কথা বলা হয়েছে: মৃগি, মৃগমান্দা, হরি, ভদ্রমাতা, মাতঙ্গী, সারদুলি, শ্বেতা, সুরভী, সুরসা ও কদ্রু।

কিংবদন্তি
---------

মহাভারত অনুসারে, ভীম দ্রৌপদীকে উপহার দেওয়ার জন্য কিছু সৌগন্ধিকা ফুল ছিঁড়ে গন্ধর্বমদনের তীর্থযাত্রায় ছিলেন। একজন ব্রাহ্মণ ঋষি ভীমকে সেখানে না যাওয়ার জন্য সতর্ক করেন, কারণ তিনি নিজে বার্ধক্যের কারণে ফুল তুলতে পাহাড়ে যেতে পারেননি। এদিকে দুর্গম পর্বত থেকে একটি সৌগন্ধিকা ফুল বাতাসে বয়ে দ্রৌপদীর গায়ে পড়ে, যখন তিনি ভীমকে সেই ফুল আনতে পাঠিয়েছিলেন। ভীম, তার গদা ধরে এবং শঙ্খ বাজিয়ে, পাহাড়ি হ্রদে যাওয়ার পথে বন্য প্রাণীদের ভয় দেখানোর জন্য ঘন জঙ্গলের মধ্য দিয়ে হেঁটে যায়। তিনি বনের মধ্য দিয়ে হেঁটে যাওয়ার সময়, শক্তিশালী বাতাস (বায়ু, ভীমের পিতার প্রতিনিধিত্ব করে) ফুলের মিষ্টি গন্ধ তার কাছে নিয়ে যায়। তার দৃষ্টিভঙ্গি হ্রদের পাহারা দেওয়া ভূত ও আত্মাদের ভয় দেখায়। ভীম তখন হ্রদ থেকে ফুল সংগ্রহ করেন। ক্রোধবশা তখন একটি টানা তলোয়ার নিয়ে হ্রদে প্রবেশ করে এবং ভীমকে হুমকি দেয়। ভীম রাক্ষসকে জানান যে রাম, একজন মানুষও রাক্ষসকে হত্যা করতে পারে। ভীম তখন তার গদা দিয়ে ক্রোধবশাকে আক্রমণ করে এবং তার তলোয়ার ভেঙে দেয়। ক্রোধবশা ভয়ে পালিয়ে যায়। কুবের দৃশ্যে উপস্থিত হয় এবং ভীমকে তার যত খুশি ফুল নিতে বলে।

তথ্যসূত্র
---------

1. 1 2 3  Garrett 1871, পৃ. 155।
2. ↑  *Tattvāloka*। Sri Abhinava Vidyatheertha Educational Trust। ২০০৭।
3. 1 2  Mani 1975, পৃ. 418।
4. ↑  ADI SANKARCHARYA (১৯৭৫)। *1975 AD OF PURANIC ENCYCLOPEDIA*। পৃষ্ঠা 418।
5. ↑  Warder 1988, পৃ. 396।

### উৎস

* Garrett, John (১৮৭১)। *A Classical Dictionary of India*। Atlantic Publishers & Distri। পৃষ্ঠা 155–। GGKEY:YTLNG1DG7JN।
* Mani, Vettam (১৯৭৫)। *Puranic Encyclopaedia: A Comprehensive Dictionary With Special Reference to the Epic and Puranic Literature*। Delhi: Motilal Banarsidass। আইএসবিএন 0-8426-0822-2।
* Warder, Anthony Kennedy Warder (১৯৮৮)। *Indian Kāvya Literature: The bold style (Śaktibhadra to Dhanapāla)*। Motilal Banarsidass। আইএসবিএন 978-81-208-0450-0।

| * দে
* স
হিন্দু দেবদেবী ও ধর্মগ্রন্থ |
| --- |
| দেবতা | দেব  **·**  ব্রহ্মা  **·**  বিষ্ণু (দশাবতার)  **·**  শিব (ভিক্ষাটন)  **·**  হরিহর  **·**  রাম  **·**  কৃষ্ণ  **·**  গণেশ  **·**  কার্তিকেয়  **·**  হনুমান  **·**  ইন্দ্র  **·**  সূর্য  **·**  কামদেব  **·**  বিশ্বকর্মা  **·**  হিমালয়  **·** তেত্রিশ দেবতা **·**  *অন্যান্য* | ওঁ-কার |
| দেবী | দেবী  **·**  সরস্বতী  **·**  লক্ষ্মী (অষ্টলক্ষ্মী **·** অলক্ষ্মী)  **·**  মহাশক্তি  **·**  দাক্ষায়ণী  **·**  পার্বতী **·**  দুর্গা  **·**  কালী **·**  জগদ্ধাত্রী  **·**  সীতা  **·**  রাধা  **·**  মহাবিদ্যা **·**  নবদুর্গা  **·**  মাতৃকা (চামুণ্ডা)  **·**  গঙ্গা  **·**  মনসা  **·**  *অন্যান্য* |
| ধর্মগ্রন্থ | 'বেদ ***·*** উপনিষদ্‌ ***·*** পুরাণ ***·*** রামায়ণ ***·*** মহাভারত ***·*** ভগবদ্গীতা ***·*** দেবীমাহাত্ম্যম্ ***·*** অন্যান্য |
| হিন্দুধর্ম  **·**  হিন্দু পুরাণ  **·**  ভারতীয় মহাকাব্য |
"*গেরিইয়েরো এরোইকো*"  
 চে গেভারা **লা কুব্র** মেমোরিয়াল সার্ভিসে। প্রখ্যাত চিত্রশিল্পী আলবের্তো কোর্দার তোলা ছবি *৫ মার্চ, ১৯৬০*।
৪ মার্চ ১৯৬০ সালে ফরাসি মালবাহী জাহাজ ***লা কুব্র*** (ফরাসি : [la kubʁ]) বিস্ফোরিত হয়। জাহাজটি কিউবার হাভানা পোতাশ্রয়ে অবস্থিত ছিল। বিস্ফোরণের সময় জাহাজটি ৭৬ টন যুদ্ধোপকরণ নামাচ্ছিল। হতাহতের সংখ্যা ১০০ এর অধিক হতে পারে, এবং আরো অনেকে আহত হয়েছিল। ফিদেল কাস্ত্রো অভিযোগ করেছিলেন যে এই ঘটনার পেছনে মার্কিন যুক্তরাষ্ট্রের ভূমিকা ছিল, কিন্তু মার্কিন যুক্তরাষ্ট্র কোনওভাবে জড়িত থাকা অস্বীকার করেছিল।

*লা কুব্র* বিস্ফোরণে নিহতদের স্মৃতিচারণায় ছবি তুলেছিলেন আলবের্তো কোর্দা। এখানেই তিনি *গেরিইয়েরো এরোইকো* আলোকচিত্রটি তোলেন যা চে গেভারার প্রতীকী চিত্র হয়ে উঠেছে।

তথ্যসূত্র
---------

1. ↑  Times. R. Hart Phillipsspecial To the New York। "75 DIE IN HAVANA AS MUNITIONS SHIP EXPLODES AT DOCK; Government Said to Suspect Sabotages -- Castro Paper Hints at U.S. Role MORE THAN 200 INJURED Vessel's Stern Sinks -- Many Buildings Are Damaged -- Troops Ring District 75 Killed in Havana Explosion Of French Ammunition Vessel" (ইংরেজি ভাষায়)। সংগ্রহের তারিখ ২০১৮-১০-৩১।
2. ↑  "Che en el tiempo"। ২০০৭-০৯-২৭। Archived from the original on ২০১১-০৯-২৯। সংগ্রহের তারিখ ২০১৮-১০-৩১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. ↑  Lazo, Orlando Luis Pardo। "The Story Behind Che's Iconic Photo"। *Smithsonian* (ইংরেজি ভাষায়)। সংগ্রহের তারিখ ২০১৮-১০-৩১।
ঐতিহ্যগত ভাইসভুর্স্ট খাবার, মিষ্টি সরিষা (সেন্ফ) এবং একটি নরম প্রেটজেলের সঙ্গে পরিবেশিত
 *ভাইসভুর্স্ট* রান্নার পানি সহ একটি বাটিতে করে টেবিলে রাখা।
একটি **ভাইসভুর্স্ট** ( জার্মান: *Weißwurst* [ˈvaɪsvʊɐ̯st] (শুনুনⓘ),, আক্ষরিক অর্থে *সাদা সসেজ* ; অস্ট্র-বাভারিয়ান: *ভাইসভুয়াস্ট*) একটি ঐতিহ্যগত বাভারিয়ান সসেজ এবং শূকরের মাংস থেকে তৈরি। এটির সঙ্গে পার্সলে, লেবু, জায়ফল, পেঁয়াজ, আদা, এবং এলাচ দেওয়া হয়, যদিও এর কিছু তারতম্য আছে। তারপর মিশ্রণটি শূকরের আচ্ছাদনের মধ্যে দেওয়া হয়, এবং দশ বারো সেন্টিমিটার দৈর্ঘ্য ও তিন থেকে চার মিটার প্রস্থের পৃথকভাবে সসেজ তৈরি করা হয়।

যেহেতু, এগুলো খুব তাড়াতাড়ি নষ্ট হয়ে যায়,তাই *ওয়েইউসওয়ার্টটি* ঐতিহ্যগতভাবে সকালে তৈরি করা হয় ।সকালের নাস্তা ও মধ্যাহ্ন ভোজের জন্য প্রস্তুত করা হয়।এমন একটি কথা প্রচলিত রয়েছে যে, দুপুরের গির্জার ঘণ্টাধ্বনি শোনার অনুমতি দেওয়া উচিত নয়।  ঐতিহ্যগতভাবে, *ভাইসভির্স্টে* শুধুমাত্র মধ্যাহ্নভোজ পর্যন্ত পরিবেশিত হতে পারে কারণ এতে প্রিজার্ভটিভ ব্যবহার করা হয় না, এবং সেইজন্য সসেজ প্রতিদিন তাজা করা হয়।প্রকৃতপক্ষে, তাদের কখনো কখনো সকালের সসেজ বলা হয়। আধুনিক হিমায়িত প্রযুক্তির আগে, গ্রীষ্মকালে সসেজ রাতের আগেই খারাপ হয়ে যেত। এমনকি আজও, বেশিরভাগ ব্রাভারিয়ান কখনোই *ভাইসভির্স্টে কে* দুপুরের খাবারের সাথে খেতে দেন না (যদিও *ভাইসভির্স্টের* মধ্যাহ্নভোজের জন্য এটি প্রায় পুরোপুরি গ্রহণযোগ্য বলে মনে হয়)।

সসেজগুলিকে প্রায় দশ মিনিটের জন্য ফুটন্ত পানিতে উত্তপ্ত করা হয়, যা তাদেরকে ধীরে ধীরে সাদা করে তোলে। কারণ ওয়েইসওয়ার্ট প্রস্তুতিতে কোনও রঙ-সংরক্ষণকারী নাইট্রাইট ব্যবহার করা হয় না।

ভাইসভির্স্টে বড় বাটিতে টেবিলে আনা হয় এবং প্রস্তুতির জন্য গরম পানির ব্যবহার করা হয় (যাতে তারা খুব বেশি ঠান্ডা না হয়), তারপর তাদের খোসা ছাড়া খাওয়া হয়।  *ভাইসভুর্স্ট* খাওয়ার একটি ঐতিহ্যগত উপায় আছে, যার মধ্যে *চুচেলন* (ব্রাভারিয়ান দের জন্য) অন্তর্ভুক্ত, এতে প্রতিটি সসেজের শেষে কেটে বা কামড় দিয়ে খোলা হয়, তারপর মাংস চামড়া থেকে চুষে নেওয়া হয়।  এছাড়াও, এটি গ্রহণের আরো জনপ্রিয় এবং আরও বুদ্ধিমান উপায়গুলির একটি হল সসেজকে দৈর্ঘ্য বরাবর কেটে একটি কাটাচামচ দিয়ে ভিতরের মাংসকে ঘুরিয়ে বের করে আনা।  বা এটির একদিকে খুলে কলার মত করেও খাওয়া যায় ।

*ভাইসভুর্স্ট* সাধারণত একটি ব্রাভারিয়ান সরিষা মিষ্টির সাথে পরিবেশন করা হয়।

*ভাইসভুর্স্ট*  ১৮৫৭ সালে মিউনিখে আবিষ্কৃত হয়।

তথ্যসূত্র
---------

1. 1 2  "How to eat Weisswurst"। *World Hum*। ২০০৮-০১-৩০ তারিখে মূল থেকে আর্কাইভ করা। সংগ্রহের তারিখ ২০০৮-০১-০৯।
2. ↑  "Weisswurst"। *Perob.com*। ২০১৪-১০-১৮ তারিখে মূল থেকে আর্কাইভ করা। সংগ্রহের তারিখ ২০১৪-১০-১৪।
3. 1 2  "How to eat Weisswurst"। *BBC.co.uk-H2G2*। Archived from the original on ২০১৬-০২-০৯। সংগ্রহের তারিখ ২০০৮-০১-০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

বহিঃসংযোগ
---------

* *কৃষি ও বনের জন্য Bavarian* অঞ্চলের দ্বারা প্রকাশিত Bavaria থেকে খাদ্য
* ওয়েইউসওয়ার্টের সঠিক চিকিৎসা - সঠিকভাবে ওয়েইসওয়ার্টস্ট ( পিডিএফ ফাইল) তৈরি এবং খাওয়ার বিষয়ে রচনা
সিঙ্গাপুর এয়ার ফোর্সের **১৪৯ স্কোয়াড্রন "শিকরা"** হল পায়া লেবার এয়ার বেসে অবস্থিত একটি ফাইটার-বোমার স্কোয়াড্রন। স্কোয়াড্রন "*অটল* "নীতিবাক্যে চলে শিকরাকে এর মাসকট হিসেবে গৃহীত হয়।

ইতিহাস
------

পায়া লেবার এয়ার বেস- এ অবস্থিত,১৪৯ স্কোয়াড্রন ১ জুন ১৯৮৫-এ উদ্বোধন করা হয়েছিল RSAF-এর অন্যতম ফাইটার স্কোয়াড্রন হিসেবে ইন্টারসেপ্টর ভূমিকায় কাজ করছে। স্কোয়াড্রন প্রাথমিকভাবে সুপারসনিক F-5E/F টাইগার II ফাইটার এয়ারক্রাফ্ট পরিচালনা করেছিল,১৯৯০-এর দশকের গোড়ার দিকে উন্নত F-5S/T টাইগার-IIs যুদ্ধবিমানে রূপান্তর করার আগে, এগুলিকে নতুন অত্যাধুনিক অ্যাভিওনিক্স দিয়ে রেট্রোফিট করা হয়েছিল। এয়ার-টু-এয়ার এবং এয়ার-টু-গ্রাউন্ড উভয় মিশন চালানোর বিমানের ক্ষমতা।

৫ এপ্রিল ২০১০ সালে পায়া লেবার বিমান ঘাঁটিতে একটি আরএসএএফ অনুষ্ঠানে প্রতিরক্ষা মন্ত্রী টিও চি হিন দ্বারা স্কোয়াড্রনটি পুনরায় উদ্বোধন করা হয়, যার এক সপ্তাহ আগে মাউন্টেন হোম এয়ার ফোর্স বেস থেকে পাঁচটি F-15SG স্ট্রাইক ফাইটারের আগমন। যুক্তরাষ্ট্র।

তথ্য
----

লেজটি একটি বেইজ চেকারযুক্ত টেলব্যান্ড দিয়ে শোভা পাচ্ছে। স্কোয়াড্রনের লোগোটিতে লেজের গোড়ায় ক্রমিক নম্বর দিয়ে কেন্দ্রীভূত করে।

অর্জন
-----

স্কোয়াড্রনটি ২০০৭ সালে মার্কিন যুক্তরাষ্ট্র এবং থাইল্যান্ডের বিমান বাহিনীর সাথে ফাইভ পাওয়ার ডিফেন্স অ্যারেঞ্জমেন্টস (FPDA) এর আওতায় ব্যায়াম বেরসামা শিল্ড এবং বারসামা লিমা ব্যায়াম এবং এক্সারসাইজ কোপ টাইগারের মতো বেশ কয়েকটি বড় বহুপাক্ষিক অনুশীলনে সক্রিয়ভাবে জড়িত ছিল। স্কোয়াড্রনটি ১৯৮৬, ১৯৮৮,২০০২, 2004, 2008, 2011, 2013 এবং 2018 সালে আটবার সিঙ্গাপুর সশস্ত্র বাহিনীর সেরা ইউনিট প্রতিযোগিতায় সেরা ফাইটার স্কোয়াড্রন পুরস্কার জিতেছে।

বিমান চালিত
-----------

1. **15× F-5S এবং 1× F-5T টাইগার-IIs** (1985-2010)
2. **24× F-15SG স্ট্রাইক ঈগলস** (2010-বর্তমান)

চিত্রশালা
---------

তথ্যসূত্র
---------

1. 1 2  "Inauguration of the RSAF's First Local F-15SG Squadron" (সংবাদ বিজ্ঞপ্তি)। MINDEF। ৫ এপ্রিল ২০১০। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৮ জুন ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "SAF Honours its Best Units"। *mindef.gov.sg*। Ministry of Defence, Singapore। ২৯ জুন ২০১৮। সংগ্রহের তারিখ ২৯ জুন ২০১৮।
3. ↑  "Honouring the Finest in the SAF"। *mindef.gov.sg*। Ministry of Defence, Singapore। ২৯ জুন ২০১১। সংগ্রহের তারিখ ৭ ডিসেম্বর ২০১৭।
**সধবার একাদশী** বাংলা গদ্য সাহিত্যের একটি আদি ও উতকৃষ্ট নিদর্শন। এটি একটি নাটক যা কি-না প্রহসন হিসেবে পরিগণিত। এর লেখক উনিশ শতকের বিশিষ্ট নাট্যকার দীনবন্ধু মিত্র।

রচনা ও মঞ্চায়ন
---------------

নাট্যকার দীনবন্ধু মিত্র ডাক বিভাগের কর্মকর্তা ছিলেন। কর্মসূত্রে যখন তিনি ভারতের নদীয়া ও উড়িষ্যা এবং বাংলাদেশের ঢাকা এই ৩টি জেলার পোস্টাল বিভাগের ইন্সপেক্টিং পোস্ট মাস্টার হিসেবে নিযুক্ত তখন তিনি এ প্রহসনটি রচনা করেন। নাটকটি সর্বপ্রথম ১৮৬৬ খ্রিষ্টাব্দে প্রকাশিত হয়। এটি প্রথম মঞ্চস্থ হয় কলকাতার বাগবাজার অ্যামেচার থিয়েটার দলের উদ্যোগে, ১৮৬৮ খ্রিষ্টাব্দে। দুজন নারী চরিত্র হল কুমুদিনী ও সৌদামিনী

কাঠামো
------

এটি একটি প্রহসনমূলক নাটক। নাটকটি নাতিদীর্ঘ। এতে তিনটি অঙ্ক রয়েছে। প্রথম অঙ্কে ২টি, দ্বিতীয় অঙ্কে ৪টি এবং তৃতীয় অঙ্কে ৩টি গর্ভাঙ্ক রয়েছে।

উদ্দেশ্য
--------

এ নাটকের মাধ্যমে তৎকালীন বঙ্গীয় সমাজের উচ্চশ্রেণীর ব্যক্তি বর্গের চাল-চরিত্র ফুটিয়ে তোলা হয়েছে। মদ্যপানের কুফল ফুটিয়ে তোলা এ নাটকের অন্যতম উদ্দেশ্য। মদ্যপানের সঙ্গে সঙ্গে ততকালীন সমাজের বেশ্যাসক্তির বিষয়টি ফুটিয়ে তোলা হয়েছে। মদপান এবং বেশ্যার কারণে সে সমসাময়িক সমাজে যে উচ্ছৃঙ্খলতা এবং নৈতিক অধঃপতন দেখা গিয়েছিল তা চোখে আঙ্গুল দিয়ে দেখানো হয়েছে। উঠতি ধনী ব্যক্তিরা অর্থ ও বিত্তের জোড়ে বিজাতীয় সংস্কৃতিকে জড়িয়ে ধরতে গিয়ে যে অনাসৃষ্টি করে তারই একটি বিশ্বস্ত রূপ এই ‌‌সধবার একাদশী ।

কাহিনীবিন্যাস
-------------

অটল এ নাটকের কেন্দ্রীয় চরিত্র। সে ধনাঢ্য ব্যক্তির সন্তান। তার প্রচুর বন্ধু-বান্ধব। অন্তরঙ্গ বন্ধুরা তাকে কুপথে পরিচালিত করে। সে মদে আসক্ত হয় এবং বেশ্যা গমন শুরু করে। সে কাঞ্চন নামীয় একজন বেশ্যাকে স্বগৃহে রক্ষিতা হিসেবে রাখতে উদ্যত হয়। অটলের পিতা পুত্রের এহেন অনাচারে আপত্তি করেন। কিন্তু অটলের মা পুত্র হারানোর ভয়ে রক্ষিতার ব্যাপারে সম্মতি প্রদান করেন। অটলের বন্ধ-বান্ধব বিশেষ করে নিমচাঁদ এসব কর্মকাণ্ডে সোতসাহে সাহায্য করে। এক পর্যায়ে কাঞ্চন অটলকে পরিত্যাগ করে। অটলের বন্ধুরা মানুষের হাতে নিগৃহীত হয়।

ভাষা
----

এ নাটকটির ভাষা এর বিষয়বস্তুর সঙ্গে সংগতিপূর্ণ। পরিবেশের দাবী অনুযায়ী খিস্তি-খেউড়ের পর্যাপ্ত ব্যবহার দেখা যায়। বিভিন্ন সংলাপে রয়েছে কৌতুকাবহ। বাংলার মাঝে ইংরেজি বক্তব্যও লাগসই পুরে দেয়া হয়েছে।

আলোচনা
------

১৮৮৬ খ্রিষ্টাব্দের নভেম্বর মাসে ‌‌বেঙ্গল‌‌ পত্রিকায় প্রথম এ প্রহসনটির আলোচনা মুদ্রিত হয়। বেশ্যা ইত্যাদি বিষয়-বস্তুর জন্য এটি বিরূপ সমালোচনার শিকার হয়েছিল। তবে ততকালনি সমাজের উচ্ছৃঙ্খল দিকটি তুলে ধারার কারণে তা প্রশংসাও লাভ করেছিল।

তথ্যসূত্র
---------
রায়না টেলগেমিয়ার তার ইঙ্কপট অ্যাওয়ার্ড ধারণ করছেন, যা তাকে সান দিয়েগো কমিক কন-এ 22 জুলাই, 2023-এ উপস্থাপন করা হয়েছিল
**রায়না তেলগেমিয়ার** (জন্ম ২৬ মে ১৯৭৭) ক্যালিফোর্নিয়ার সান ফ্রান্সিসকোতে জন্মগ্রহণ করেন।  তিনি কিশোরদের জন্য অনেক গ্রাফিক উপন্যাস প্রকাশ করেছেন, যার মধ্যে রয়েছে *স্মাইল, ড্রামা, সিস্টার, বেবি সিটার ক্লাব সিরিজ এবং এক্স-ম্যান: মিসফিটস।* Telgemeier তার জীবন থেকে তার গল্পের জন্য ধারণা পায়।  উদাহরণস্বরূপ, "হাসি" তার জীবন থেকে এসেছে।

টেলগেমিয়ার নিউ ইয়র্ক সিটির স্কুল অফ ভিজ্যুয়াল আর্টসে পড়াশোনা করেছেন। তিনি চিত্রণ অধ্যয়নরত. তিনি 2002 সালে স্নাতক হন।  টেলগেমিয়ার স্কুল অফ ভিজ্যুয়াল আর্টসে তার স্বামী ডেভ রোমানের সাথে দেখা করেছিলেন। স্নাতক হওয়ার পর টেলগেমেয়ার নিউইয়র্কে একজন প্রকাশকের হয়ে কাজ করেন। কিন্তু সে তার নিজের বই আঁকার কথা ভাবছিল। তিনি এখন নিউ ইয়র্কের কুইন্সে থাকেন এবং কাজ করেন।  এখন, তিনি একজন বিখ্যাত কার্টুনিস্ট, অ্যানিমেটর এবং ঔপন্যাসিক যিনি অনেক সুপরিচিত তরুণ প্রাপ্তবয়স্ক উপন্যাস লিখেছেন

জীবনের প্রথমার্ধ
----------------

১৯৭৭ সালের ২৬ মে রায়না তেলগেমিয়ার ক্যালিফোর্নিয়ার সান ফ্রান্সিসকোতে জন্মগ্রহণ করেছিলেন। তার যৌবনে, টেলগেমিয়ার কমিক্সে খুব আগ্রহী ছিলেন এবং গল্প তৈরির জন্য ছবি এবং শব্দগুলিকে একত্রিত করতেন। *স্মাইল-* এ চিত্রিত হিসাবে, টেলগেমেয়ার 6 তম গ্রেডে সামনের দুটি দাঁত ছিটকে গিয়েছিল।

পুরস্কার
--------

তার *স্মাইল* এবং *সিস্টার* উভয় উপন্যাসই #1 নিউইয়র্ক টাইমস বেস্ট সেলার হয়েছে। তেলগেমেয়ার তার জনপ্রিয় সাহিত্যকর্মের জন্য একটি আইজনার পুরস্কার, একটি বোস্টন গ্লোব-হর্ন বুক অনার, একটি স্টোনওয়াল অনার এবং অনেক সেরা এবং উল্লেখযোগ্য তালিকা পেয়েছেন।

তথ্যসূত্র
---------

1. ↑ Jump up to:*ক* *খ* *গ* *ঘ* "Raina Telgemeier." Newsmakers. Vol. 4. Detroit: Gale, 2015. Biography in Context. Web. Accessed 23 Mar. 2015.
2. ↑ Jump up to:*ক* *খ* "GoRaina.com » About." GoRainacom. N.p. n.d. Web. 23 Mar. 2015.
রিডাক্স (ইংরেজি: Redux) অ্যাপলিকেশনের স্টেট ব্যবস্থাপনার জন্য একটা ওপেন সোর্স জাভাস্ক্রিপ্ট লাইব্রেরি। ব্যবহারকারী ইন্টারফেস তৈরীর জন্য এটা রিঅ্যাক্ট নেটিভ ও অ্যাঙ্গুলারের সাথে বহুল ব্যবহৃত হয়। বর্তমানে ফ্লাটার ডেভেলপাররা স্টেট ব্যবস্থাপনার জন্য রিডাক্স ব্যবহার করছেন, যার জন্য ফ্লাটার রিডাক্স নামে রিডাক্সের একটা লাইব্রেরি রয়েছে। ফেসবুকের উন্নয়ন করা ফ্লাক্স স্থাপত্যের মত এবং সেটা থেকে অনুপ্রাণিত হয়ে ড্যান আব্রামভ এবং অ্যান্ড্রু ক্লার্ক এটার উন্নয়ন করেন।

বর্ণনা
------

খুবই সাধারণ এবং সীমিত এপিআই রিডাক্সকে মূলত অ্যাপলিকেশন স্টেটের জন্য একটা অনুমেয় কন্টেইনার হিশেবে ডিজাইন করা হয়েছে। এটা অনেকটা ফাংশনভিত্তিক প্রোগ্রামিং ধারণার উপর ভিত্তি করে কাজ করে। ফাংশনভিত্তিক প্রোগ্রামিং ভাষা ই'ম থেকে রিডাক্স অনুপ্রাণিত হয়েছে।

তথ্যসূত্র
---------

1. ↑  প্রাথমিক মুক্তি ট্যাগ
2. ↑  "Releases – ReactJS/Redux"। *গিটহাব*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "An Introduction To Redux"। *স্ম্যাশিং পত্রিকা*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিসংযোগ
--------

* প্রাতিষ্ঠানিক ওয়েবসাইট
* গিটহাব
**কাসিম খান জুইনি** (ফার্সি: قاسم خان جوینی) বাংলার সুবাহদার ছিলেন। তিনি ১৬২৮ সাল থেকে ১৬৩২ সাল পর্যন্ত বাংলার সুবাহদার হিসেবে দায়িত্ব পালন করেন। ইসলাম খানের সুবাহদারি আমলে তিনি বাংলায় খাজাঞ্চি পদে কর্মরত ছিলেন। তার শাসনামল পর্তুগিজদের থেকে হুগলি অধিকারের জন্য পরিচিত।

প্রাথমিক জীবন
-------------

কাসিম খান জুইনি ছিলেন মীর মুরাদের পুত্র। মুঘল সম্রাট আকবর শাহজাদা খুররমকে (শাহজাহান) ধনুর্বিদ্যায় প্রশিক্ষণ দেওয়ার জন্য মীর মুরাদকে নিয়োগ প্রদান করেছিলেন। পরবর্তীতে তিনি লাহোরের বখশী পদে নিযুক্ত হয়েছিলেন।

  

মুঘল সম্রাট শাহজাহান সিংহাসনে আরোহণ করে ফিদাই খানকে বরখাস্ত করে কাসিম খান জুইনিকে বাংলার সুবাহদার পদে নিয়োগ প্রদান করেছিলেন। ১৬৩২ সালে কাসিম খান জুইনি হুগলিতে পর্তুগিজদের বিরুদ্ধে অভিযান পরিচালনা করেন। তিনি যুদ্ধক্ষেত্রে ধীরগতি অবলম্বন করেন ও প্রায় তিন মাস ধরে হুগলি অবরোধ করে রাখেন। এর দরুন পর্তুগিজদের ক্ষয়ক্ষতি সাধিত হয় ও তারা হুগলি ত্যাগ করতে বাধ্য হয়। হুগলি অধিকারের অল্পদিন পরে ১৬৩২ সালে কাসিম খান জুইনি মৃত্যুবরণ করেন।

তথ্যসূত্র
---------

1. ↑  "নায়েব-নাজিম আমলে ঢাকা"। *ইত্তেফাক*। ৩ জুন ২০১৯। ১১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৯।
2. 1 2 3 4 5 6 7  "কাসিম খান জুইনি"। *বাংলাপিডিয়া*। সংগ্রহের তারিখ ৩০ সেপ্টেম্বর ২০১৯।
3. ↑  Nicoll, Fergus (২০০৯)। *Shah Jahan* (ইংরেজি ভাষায়)। Penguin Books India। আইএসবিএন 978-0-670-08303-9। ১৬০-১৬৩ পৃষ্ঠার পাদটীকা
4. ↑  Lethbridge, Ebenezer (১৮৭৪)। *An Easy Introduction to the History and Geography of Bengal: For the Junior Classes in Schools* (ইংরেজি ভাষায়)। Thacker। পৃষ্ঠা ৪০।
5. ↑  Aurangabadi, Shahnavaz Khan। *Ma'asir al-Umara* (তুর্কি and ইংরেজি ভাষায়)। পৃষ্ঠা ৪৯৮–৯৯।
**মোহাম্মদ ডলার মাহমুদ** (জন্ম: ৩০ ডিসেম্বর, ১৯৮৮) খুলনা বিভাগের নড়াইলে জন্মগ্রহণকারী প্রথিতযশা বাংলাদেশী আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য তিনি। এছাড়াও, ঘরোয়া প্রথম-শ্রেণীর ক্রিকেটে খুলনা বিভাগের প্রতিনিধিত্ব করছেন। দলে তিনি অল-রাউন্ডার হিসেবে দায়িত্ব পালন করেন। ডানহাতে ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে ব্যাটিং করে থাকেন। অনূর্ধ্ব-১৯ ও খুলনা রয়্যাল বেঙ্গলসের সদস্যসহ বাংলাদেশ এ দলের সদস্য ছিলেন।

প্রারম্ভিক জীবন
---------------

৮ ফেব্রুয়ারি, ২০০৫ তারিখে খুলনা বিভাগের পক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন ও অদ্যাবধি খেলা চালিয়ে আসছেন। খুলনায় অনুষ্ঠিত ঐ খেলায় দলের প্রতিপক্ষ ছিল বরিশাল বিভাগ। রাজশাহীর বিপক্ষে হ্যাট্রিক করেন তিনি। সতেরো বছর বয়সে বাংলাদেশ অনূর্ধ্ব-১৯ দলের পক্ষে খেলা চালিয়ে যেতে থাকেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় দলের অন্যতম সদস্য ছিলেন। তবে তিনি তেমন সফলতা পাননি। ছয় খেলায় অংশ নিয়ে মাত্র চার উইকেট দখল করেন। ডিসেম্বর, ২০০৭ সালে দক্ষিণ আফ্রিকা সফরে যান। তিনদিনের খেলায় পাঁচ উইকেট লাভ করেন। ২০০৮ সালের অনূর্ধ্ব-১৯ বিশ্বকাপেও অংশ নেন তিনি।

একদিনের আন্তর্জাতিক
-------------------

৮ জুন, ২০০৮ তারিখে ঢাকায় অনুষ্ঠিত সফরকারী পাকিস্তানের বিপক্ষে তার ওডিআই অভিষেক ঘটে। কিটপ্লাই কাপের প্রথম ওডিআইয়ে কামরান আকমল তার প্রথম শিকারে পরিণত হন। ২০০৯ সালে জিম্বাবুয়ে সফরে যান। খেলায় তিনি ৪/২৮ বোলিং পরিসংখ্যান গড়েন ও ম্যান অব দ্য ম্যাচ পুরস্কার লাভ করেন। ২৯ অক্টোবর, ২০০৯ তারিখে ঢাকায় সফরকারী জিম্বাবুয়ের বিপক্ষে সর্বশেষ ওডিআইয়ে অংশ নেন।

সমগ্র খেলোয়াড়ী জীবনে ৭টি একদিনের আন্তর্জাতিকে অংশগ্রহণের সুযোগ ঘটে তার। টেস্ট কিংবা টুয়েন্টি২০ আন্তর্জাতিকে অংশগ্রহণের সৌভাগ্য ঘটেনি।

এশিয়ান গেমসে অংশগ্রহণ
----------------------

২০১০ সালের নভেম্বরে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। ঐ প্রতিযোগিতার চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করলে বাংলাদেশ চ্যাম্পিয়ন হয়। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে।

তথ্যসূত্র
---------

1. ↑  "Asian Games Men's Cricket Competition, 2010/11: Bangladesh squad" (ইংরেজি ভাষায়)। Cricinfo। ৮ নভেম্বর ২০১০। সংগ্রহের তারিখ ২০১১-০৭-২৫।
2. ↑  "Bangladesh wins first Asian Games gold medal" (ইংরেজি ভাষায়)। BBC News। ২৬ নভেম্বর ২০১০। সংগ্রহের তারিখ ২০১১-০৭-২৫।
3. ↑  "China catches cricket bug ahead of Asian Games debut" (ইংরেজি ভাষায়)। BBC। ১৩ নভেম্বর ২০১০। সংগ্রহের তারিখ ৩১ মে ২০১৪।

আরও দেখুন
---------

* নাজিমউদ্দিন (ক্রিকেটার)
* এশিয়ান গেমসে বাংলাদেশ
* ২০১০ এশিয়ান গেমসে ক্রিকেট
* বাংলাদেশী ওডিআই ক্রিকেটারদের তালিকা
* ২০১৩ বাংলাদেশ প্রিমিয়ার লীগের খেলোয়াড় নিলাম

বহিঃসংযোগ
---------

* ইএসপিএনক্রিকইনফোতে ডলার মাহমুদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডলার মাহমুদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
খুলনা রয়েল বেঙ্গলস - বর্তমান দল |
| --- |
| 
* ৬ নাজিমউদ্দিন
* ১০ শাহাদাত হোসেন
* ১১ রিকি ওয়েসেলস
* ১৩ মিজানুর রহমান
* ৩৩ সাঞ্জামুল ইসলাম
* ৬৯ ফরহাদ রেজা
* ৭৪ শাহরিয়ার নাফিস
* ৭৭ মিঠুন আলী
* ৯৬ নাবিল সামাদ
* ৯৯ ডলার মাহমুদ
* শেন হারউড

 |
| কোচ: ভারত রবিন সিং |
|  |
এই নিবন্ধটি চুলের যত্ন পণ্য সম্পর্কে। অন্য ব্যবহারের জন্য শ্যাম্পু (দ্ব্যর্থতা নিরসন) দেখুন।
বিশ শতকের শুরুর দিকে তৈরি হওয়া যুক্তরাষ্ট্রের ওয়াশিংটন ডি.সি.-এর সি.এল. হ্যামিল্টন কোম্পানির প্রস্তুতকৃত শ্যাম্পু
**শ্যাম্পু** হচ্ছে চুলের যত্নে ব্যবহৃত একটি পণ্য। এটি মূলত চুল থেকে তৈলাক্তভাব, ময়লা, খুশকি, পরিবেশের বিভিন্ন বিষাক্ত পদার্থ, এবং অন্যান্য দূষিত পদার্থ চুল থেকে দূর করে। অর্থাৎ শ্যাম্পু চুলে অবাঞ্ছিত পদার্থ পরিষ্কার করে এবং তৈরি হতে বাধা দেয়, কারণ এসকল পদার্থ চুলের ক্ষতি করে এবং সেই সাথে চুল সামলাতে সমস্যার সৃষ্টি করে।

শ্যাম্পু করার পরবর্তীকালে প্রায় সময়ই যা ব্যবহার করা হয়, তা হচ্ছে কন্ডিশনার, যা চুল আচড়ানো, ও চুলের স্টাইল করার সময় চুলকে নমনীয় হতে সাহায্য করে। শ্যাম্পু করার পর চুলে যে রুক্ষতার সৃষ্টি হয়, কন্ডিশনার তা কাটিয়ে চুলকে আরো নরম করে।

ইতিহাস
------

প্রাচীন ভারতে শ্যাম্পু জাতীয় দ্রব্য চুলে ব্যবহার করা হতো ।

আমলকী, ক্ষুণ ও বিবিধ বীরুৎ জাতীয় উদ্ভিদ থেকে তা প্রস্তুত করা হতো। 

১৭৬২ সালের দিকে, হিন্দি শব্দ *চাম্পু* (चाँपो) থেকে ইংরেজি *শ্যাম্পু* শব্দটির উৎপত্তি ঘটে। শব্দটি সংস্কৃত ভাষার "চপ্" ধাতু থেকে উৎপন্ন । হিন্দি শব্দটির দ্বারা তেল বা তৈলাক্ত কোনো বস্তুর দ্বারা মাথা ম্যাসেজ করাকে বোঝানো হতো। এ ধরনের শব্দের প্রচলন উত্তর ভারতের বিভিন্ন ভাষাতেও প্রচলিত ছিলো। এই শব্দটি এবং মাথা ম্যাসেজের এই পদ্ধতিটি সর্বপ্রথম ব্রিটেনে পরিচয় করিয়ে দেন বাঙালি উদ্যোক্তা শেখ দীন মুহাম্মদ।১৮০০ দশকের শুরুর দিকে দ্বীন মোহাম্মদই স্টিম বাথের প্রচলন ঘটান। পরবর্তীতে তিনি তার আইরিশ স্ত্রীকে সঙ্গে নিয়ে একসাথে লন্ডনে "মোহাম্মদ'স স্টিম অ্যান্ড ভ্যাপোর সি ওয়াটার মেডিকেটেড বাথস" নামে ইংল্যান্ডের ব্রাইটনে একটি পার্লার খোলেন। সেখানে গ্রাহকরা টার্কিশ বাথের মতো গোসলের সুবিধা ও চুলের যত্নে ভারতীয় চাম্পি (শ্যাম্পুয়িং) পদ্ধতি গ্রহণ করতেন। সেসময় এক প্রকার থেরাপিমূলক ম্যাসেজ হিসেবে চাম্পি ব্যবহৃত হতো। দ্বীন মোহাম্মদ রাজা চতুর্থ জর্জ ও চতুর্থ উইলিয়ামের 'শ্যাম্পু সার্জন' হিসেবেও নিয়োগ পেয়েছিলেন।

তথ্যসূত্র
---------

1. ↑  Douglas Harper (২০০১)। "Online Etymology Dictionary"। সংগ্রহের তারিখ ২০০৭-০৭-১৪।
2. ↑  *chāmpo* (चाँपो tʃãːpoː) is the imperative of *chāmpnā* (चाँपना [tʃãːpnaː]), "to smear, knead the muscles, massage"
3. ↑  pp. 148–174, *The travels of Dean Mahomet: an eighteenth-Century journey through India*, Sake Deen Mahomet and Michael Herbert Fisher, University of California Press, 1997, আইএসবিএন ০-৫২০-২০৭১৭-৩